Estando nino Steven estió forzau a aprender guitarra, pero en no aprofitar as clases sus pais deixoron de pagar-las. Manimenos a la edat d'11 anyos, Steven rescató una guitarra clasica d'a suya falsa, y empecipió a experimentar con ella, u en as suyas propias parolas: "...rasmiando microfonos a traviés d'as cuerdas, intensificando o son resultant en un sobrecargau magnetofono de bobina ubierta y producindo una primitiva forma de gravador multipista por rebote entre dos maquinas de casete". A la edat de 12 anyos su pai, un incheniero electronico, le construyó a suya primer maquina gravadora multipista, con a quala podió empecipiar a experimentar as posibilidatz de gravar en un estudio.